Omapulo Ombimbiliya Akumbululwa
Oityi tyikuatesako he ine o ina okutekula nawa ovana vae?
Tyina ovo he vena oluembia, nonthilo kese umwe na mukuavo, ovana vavo vekulila mombunga ikahi nawa. (Colossenses 3:14, 19) Ovo he vekahi nawa, vena oluembia novana vavo, vevepanda ngetyi Jeova Huku apandele Omona wae.
Tate yetu keulu, utehelela ovaumbili vae, nokutala nawa oñgeni velitehelela. Ovo he, valinga nawa putyina velilongesila ku Jeova, mokutehelela nawa etyi ovana vavo vapopia. (Tiago 1:19) Vesukisa okunoñgonoka oñgeni ovana vavo velitehelela, alo umwe, onondaka mbahaviukile pamwe vapopia.
Oñgeni molongo ovana vove avekulu nonondunge?
Mokonda una ovana, ove una okuveavela ovitumino. (Efésios 6:1) Lilongesila kongeleka ya Huku. Huku ulekesa okuti una oluembia novana vae, mokuvepa ovitumino, nokuvepopila ovitateka vituka kokuhaendela-mo. (Gênesis 3:3) Huku kakuluminya ovanthu okumutavela, mahi, uvelongesa oñgeni mavapolo ouwa kokulinga etyi tyaviuka.
Kala nomphango yokukuatesako ovana vove, opo vakale nohole na Huku. Inkha ulinga ngotyo, mavalingi ovipuka nonondunge, alo umwe tyina uhepo. Huku utulongesa mokutuavela ongeleka. Moluotyo, nove kala nohole na Huku, opo ovana vove vatalele-ko.
umb_Latn mri_Latn umb_Latn umb_Latn umb_Latn umb_Latn umb_Latn